রোদ থেকে দূরে, ভিটামিন ডি-র অভাবে ভুগছেন পাঁচজনের এক ভারতীয়

ওয়েবডেস্ক: আগেকার দিনে শিশুদের রোদে শুইয়ে দেওয়া হত। যাতে তারা রোদ পায়। সূর্যের আলো ভিটামিন ডির (Vitamin D) জোগান দেয়। এখন ব্যস্ততার সময়। ফ্ল্যাট বাড়ছে। উঠোন তো বেশিরভাগ বাড়িতে উঠেই গিয়েছে। একটি রিপোর্টে (Report) দেখা যাচ্ছে ভিটামিন ডি-র অভাবে ভুগছেন অনেকে। আমরা সূর্য ধোয়া (Sun Washed) দেশে বাস করলেও সূর্যের আলো থেকে দূরে থাকার অভিশাপ বহন করতে হচ্ছে। ওই রিপোর্টে দেখা যাচ্ছে, সারা দেশেই এই সমস্যা। তবে পূর্ব ভারতে এই সমস্যা অনেক বেশি।

রিপোর্ট অনুযায়ী, অন্তত পাঁচজনের একজন ভারতীয় এই সমস্যায় ভুগছেন। দিল্লি ভিত্তিক দুটি সংগঠন এই বিষয়ে সমীক্ষা করেছে। বিভিন্ন ভৌগালিক ক্ষেত্র, সা্মাজিক স্তর, বয়স নির্বিশেষে এই ঘাটতি দেখা গিয়েছে। সদ্যোজাতদের ক্ষেত্রে, শিশুদের ক্ষেত্রে বেশি।

আরও পড়ুন: মর্মান্তিক! বিমান অবতরণের পরেই হৃদরোগে আক্রান্ত হয়ে মৃত্যু পাইলটের

কীভাবে এই রিপোর্ট তৈরি হয়েছে? ১৫০০ জনের মধ্যে সমীক্ষা করা হয়। ইন্ডিয়ান কাউন্সিল অফ মেডিক্যাল রিসার্চ, ন্যাশনাল ইনস্টিটিউট অফ নিউট্রিশনের রিপোর্ট সংগ্রহ করা হয়েছে। দেখা যাচ্ছে অঞ্চলভেদে এর তফাত রয়েছে। উত্তর ভারতে এর পরিমাণ ৯.৪ শতাংশ। পূর্ব ভারতে সেটা এক ধাক্কায় বেড়ে হয়েছে ৩৮.৮১ শতাংশ। ‘রোডম্যাপ টু অ্যাড্রেস ভিটামিন ডি ডেফিশিয়েন্সি ইন ইন্ডিয়া’ নামে এই রিপোর্ট প্রকাশিত হয়েছে।